pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรมเจ้าท่า เร่งขุดลอกเพื่อดูแลประชาชนตามนโยบายกระทรวงคมนาคม
วันจันทร์ที่ 6 กุมภาพันธ์ 2566
กรมเจ้าท่า เร่งขุดลอกเพื่อดูแลประชาชนตามนโยบายกระทรวงคมนาคม
...
กรมเจ้าท่า เร่งขุดลอก เพื่อดูแลประชาชนตามนโยบายกระทรวงคมนาคม
ตามนโยบายรัฐบาล และกระทรวงคมนาคม โดยรัฐมนตรีว่าการกระทรวงคมนาคม (นายศักดิ์สยาม ชิดชอบ) และรัฐมนตรีช่วยว่าการกระทรวงคมนาคม (ดร.อธิรัฐ รัตนเศรษฐ) ได้มอบหมายให้กรมเจ้าท่า ดําเนินการขุดลอก พัฒนาและบํารุงรักษา ร่องน้ําทางเรือเดิน เพื่อความสะดวกและปลอดภัย เพิ่มประสิทธิภาพในการเดินเรือ การระบายน้ํา การอุปโภคบริโภค และเพิ่มพื้นที่ รับน้ําเพื่อใช้ ในภาคการเกษตร
นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม เปิดเผย กรมเจ้าท่า โดยสํานักพัฒนาและบํารุงรักษาทางน้ํา สํานักงานพัฒนาและบํารุงรักษาทางน้ําที่ 8 ได้เร่งดําเนินการเปิดหน่วยปฏิบัติงานขุดลอกลําน้ําสวย ตําบลวัดธาตุ อําเภอเมือง จังหวัดหนองคาย โดยใช้รถขุดตักดิน ขก.1 เป็นเครื่องจักรปฏิบัติงาน พร้อมด้วยรถขุดตักดินเช่าเพื่อสนับสนุนการขุดลอก โดยมีแผนงานขุดลอกตั้งแต่ กม. 160+500 ถึง กม. 162+650 ระยะทาง 2,150 เมตร ปริมาณวัสดุขุดลอกประมาณ 55,114.50 ลูกบาศก์เมตร ความกว้างของร่องน้ําตามแผนการขุดลอก 6 - 27 เมตร ระดับก้นร่องลึกประมาณ 156 เมตร (จากระดับน้ําทะเลปานกลาง) โดยขุดลอกเพื่อเพิ่มความกว้างของร่องน้ํา เพื่อเพิ่มพื้นที่ในการกักเก็บน้ํา แก้ไขปัญหากระแสน้ํากัดเซาะตลิ่ง รวมทั้งแก้ไขปัญหาอุทกภัยและภัยแล้ง ผลการดําเนินงาน ณ วันที่ 4 กุมภาพันธ์ 2566 ได้ระยะทางรวม 1,085 เมตร ปริมาณวัสดุขุดลอกประมาณ 29,070 ลูกบาศก์เมตร คิดเป็น 52.74 %
รักษาการอธิบดีกรมเจ้าท่า กล่าวเพิ่มเติมว่า โครงการขุดลอกลําน้ําสวย ตําบลวัดธาตุ อําเภอเมืองจังหวัดหนองคาย และตําบลจอมศรี อําเภอเพ็ญ จังหวัดอุดรธานี มีวัตถุประสงค์ เพื่อบรรเทาปัญหาความเดือดร้อนให้กับประชาชน เนื่องจากลําน้ําตื้นเขินจากการสะสมตะกอนดิน ส่งผลให้เกิดปัญหาในการกักเก็บน้ําเพื่อใช้ประโยชน์ทางการเกษตร และอุปโภคบริโภคในฤดูแล้ง ซึ่งไม่เพียงพอต่อความต้องการในการใช้น้ํา รวมถึงช่วงฤดูน้ําหลากประชาชนในพื้นที่ได้รับความเดือดร้อนจากปัญหาน้ําท่วมพื้นที่ทางการเกษตรซ้ําซาก เป็นประจําทุกปี ส่งผลให้พืชผลทางการเกษตรได้รับความเสียหาย
ทั้งนี้ โครงการดังกล่าว กรมเจ้าท่า ได้ดําเนินการเอง ขุดลอกครอบคลุมพื้นที่บ้านวังยางเหนือ บ้านวังยางใต้ บ้านเดื่อ ตําบลวัดธาตุ อําเภอเมือง จังหวัดหนองคาย และบ้านโนนสมบูรณ์ บ้านทุ่งม่วง บ้านจอมศรี ตําบลจอมศรี อําเภอเพ็ญจังหวัดอุดรธานี ซึ่งมีประชากรรวมประมาณ 1,514 คน มีพื้นที่ทําการเกษตรกรรมประมาณ 2,478 ไร่ ซึ่งจะได้รับประโยชน์จากโครงการขุดลอกในครั้งนี้
รัฐบาลไทย-ข่าวทำเนียบรัฐบาล-​โฆษกรัฐบาลเผยนายกฯชื่นชม สองนักแบดมินตันหญิงคู่ไทย คว้าแชมป์รายการ "ปริ้นเซส สิริวัณณวรี ไทยแลนด์ มาสเตอร์ส 2023 : Princess Sirivannavari Thailand Masters 2023"
วันจันทร์ที่ 6 กุมภาพันธ์ 2566
06/02/2566
​โฆษกรัฐบาลเผยนายกฯชื่นชม สองนักแบดมินตันหญิงคู่ไทย คว้าแชมป์รายการ "ปริ้นเซส สิริวัณณวรี ไทยแลนด์ มาสเตอร์ส 2023 : Princess Sirivannavari Thailand Masters 2023"
​โฆษกรัฐบาลเผยนายกฯชื่นชม สองนักแบดมินตันหญิงคู่ไทย คว้าแชมป์รายการ "ปริ้นเซส สิริวัณณวรี ไทยแลนด์ มาสเตอร์ส 2023 : Princess Sirivannavari Thailand Masters 2023"
วันนี้ (6 กุมภาพันธ์ 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ยินดี อันนา นันทน์กาญจน์ เอี่ยมสอาด กับ มูนา เบญญาภา เอี่ยมสอาด สองนักแบดมินตันไทย คว้าแชมป์รายการ "ปริ้นเซส สิริวัณณวรี ไทยแลนด์ มาสเตอร์ส 2023 : Princess Sirivannavari Thailand Masters 2023" ประเภทหญิงคู่
โฆษกประจําสํานักนายกรัฐมนตรี กล่าวว่า การแข่งขันแบดมินตันรายการปริ้นเซส สิริวัณณวรี ไทยแลนด์ มาสเตอร์ส 2023 ระหว่างวันที่ 31 มกราคม - 5 กุมภาพันธ์ 2566 ที่ผ่านมา ถือเป็นรายการเก็บคะแนนสะสมคะแนนอันดับโลก ที่ได้การรับรองจากสหพันธ์แบดมินตันโลก (BWF) ทัวร์นาเมนต์ระดับบีดับเบิลยูเอฟ เวิลด์ทัวร์ ซูเปอร์ 300 โดยสําหรับประเภทหญิงคู่ นักแบดมินตันไทย อันนา นันทน์กาญจน์ เอี่ยมสอาด กับ มูนา เบญญาภา เอี่ยมสอาด คู่มือวาง 2 ของรายการ และคู่อันดับ 13 ของโลก คว้าแชมป์รายการนี้ได้สําเร็จ จากการเอาชนะเบ็ค ฮานา กับ ลี โซฮี คู่มืออันดับ 53 ของโลกจากเกาหลีใต้ ไปได้ 2-0 เกม ถือเป็นแชมป์แรกของทั้งสองในปี 2566 นี้ และเป็นแชมป์บีดับเบิลยูเอฟ เวิลด์ทัวร์ รายการที่ 4 ของทั้งคู่
นอกจากนี้ โฆษกประจําสํานักนายกรัฐมนตรี กล่าวเพิ่มเติมว่า แม้การแข่งขันในรายการนี้จะยังไม่เริ่มเก็บคะแนนสะสมไปโอลิมปิก แต่ก็ช่วยให้นักกีฬาไทยสามารถเก็บคะแนนสะสมในอันดับโลก เพิ่มโอกาสในการแข่งขันระดับสูง คัดเลือกไปโอลิมปิกเกมส์ต่อไป โดยรายการเก็บคะแนนสะสมคัดเลือกไปโอลิมปิกเกมส์ ปารีส 2024 จะเริ่มวันที่ 1 พฤษภาคม 2566 ตั้งแต่รายการบีดับเบิ้ลยูเอฟ สุธีรมาน คัพ ไฟนอลส์ 2023 เมืองวันตา ประเทศฟินแลนด์ ไปจนถึงวันที่ 28 เมษายน 2567 และจะประกาศอันดับรายชื่อนักกีฬาที่ผ่านเข้ารอบสุดท้ายโอลิมปิก ปารีส 2024 ในวันที่ 30 เมษายน 2567
“นายกฯ ชื่นชมนักกีฬาไทยที่ร่วมการแข่งขันครั้งนี้ อุทิศตนฝึกฝนจนประสบความสําเร็จ พร้อมขอร่วมเป็นกําลังใจให้นักกีฬาไทยทุกประเภทกีฬาเก็บคะแนนสะสมให้ได้มากที่สุด และได้รับสิทธิ์ไปแข่งขันโอลิมปิกเกมส์ 2024 ที่กรุงปารีส ประเทศฝรั่งเศส” นายอนุชาฯ กล่าว
รัฐบาลไทย-ข่าวทำเนียบรัฐบาล-ธ.ก.ส. เตือนภัย มิจฉาชีพแอบอ้างเป็นหน่วยงานราชการหลอกโอนเงินออกจากบัญชีธนาคาร
วันจันทร์ที่ 6 กุมภาพันธ์ 2566
06/02/2566
ธ.ก.ส. เตือนภัย มิจฉาชีพแอบอ้างเป็นหน่วยงานราชการหลอกโอนเงินออกจากบัญชีธนาคาร
ธ.ก.ส. เตือนภัย ระวังมิจฉาชีพแอบอ้างเป็นหน่วยงานราชการส่งลิงก์ให้คลิกและติดตั้งแอปพลิเคชันปลอมที่แฝงมากับมัลแวร์ ผ่านทาง SMS และสื่อสังคมออนไลน์ ซึ่งเปิดโอกาสให้มิจฉาชีพสามารถควบคุมโทรศัพท์และทําการโอนเงินออกจากบัญชีธนาคาร
ธ.ก.ส. เตือนภัย ! ระวังมิจฉาชีพแอบอ้างเป็นหน่วยงานราชการส่งลิงก์ให้คลิกและติดตั้งแอปพลิเคชันปลอมที่แฝงมากับมัลแวร์ ผ่านทาง SMS และสื่อสังคมออนไลน์ ซึ่งเปิดโอกาสให้มิจฉาชีพสามารถควบคุมโทรศัพท์และทําการโอนเงินออกจากบัญชีธนาคาร จึงควรใช้ความระมัดระวังในการติดต่อหรือทําธุรกรรมออนไลน์
นายไพศาล หงษ์ทอง ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ด้วยขณะนี้มีกลุ่มมิจฉาชีพใช้ช่องทางสื่อสังคมออนไลน์และการส่งข้อความ SMS แอบอ้างเป็นหน่วยงานราชการ โดยให้คลิกลิงก์และติดตั้งแอปพลิเคชันปลอมที่แฝงมากับมัลแวร์ หลอกลวงให้กรอกข้อมูลส่วนตัวและข้อมูลทางการเงิน โดยมิจฉาชีพมักแอบอ้างว่า จะทําการตรวจสอบข้อมูลบัญชีธนาคารและการชําระภาษีของท่าน หรืออ้างว่าสามารถช่วยลดหย่อนภาษีหรือ ไม่ต้องเสียภาษีย้อนหลังได้ผ่านแอปพลิเคชันปลอมดังกล่าว ซึ่งหากหลงเชื่อคลิกลิงก์ก็จะเป็นการเปิดโอกาสให้มิจฉาชีพสามารถเข้ามาควบคุมโทรศัพท์ด้วยวิธีการรีโมต เช่น การทําให้โทรศัพท์สมาร์ตโฟนทํางานผิดปกติ หรือจอดับชั่วคราว จากนั้นมิจฉาชีพจะนําข้อมูลส่วนตัวไปใช้ในทางที่ผิดกฎหมาย จนถึงการทําธุรกรรมการเงินผ่านแอปพลิเคชันธนาคารต่าง ๆ ทําให้สูญเสียทั้งทรัพย์สินและชื่อเสียง
สําหรับแนวทางการป้องกันมิจฉาชีพเบื้องต้น ธ.ก.ส. ขอให้เกษตรกรลูกค้าและประชาชนทั่วไปอย่าหลงเชื่อหรือคลิกเข้าไปในลิงก์และติดตั้งแอปพลิเคชันปลอมตามข้อมูลดังกล่าว พึงระมัดระวังการอนุญาตเข้าถึงข้อมูลต่าง ๆ ในอุปกรณ์สื่อสารของท่าน เช่น ข้อมูลส่วนตัว รายชื่อผู้ติดต่อ และตําแหน่งที่ตั้ง (GPS) เป็นต้น และระวังการกรอกข้อมูลส่วนตัว การทําธุรกรรมการเงินในลิงก์ที่ไม่ได้รับการยืนยันหรือแอปพลิเคชันปลอม รวมถึงการตรวจสอบที่มาของเว็บไซต์และแอปพลิเคชันผ่าน Playstore หรือ Appstore
นายไพศาล กล่าวต่อไปว่า ธ.ก.ส. กําหนดช่องทางการสื่อสารที่เป็นทางการในระบบออนไลน์คือ เว็บไซต์ www.baac.or.th Facebook Page “ธกส BAAC Thailand” และ “ธกส บริการด้วยใจ” เพื่อเป็นช่องทางในการสื่อสารข้อมูลด้านผลิตภัณฑ์ การให้บริการหรือข้อมูลข่าวสารสําคัญไปยังลูกค้า รวมถึงการสอบถามข้อมูลต่าง ๆ และ LINE Official Account : @baacfamily ที่เป็นช่องทางในการสื่อสารข้อมูลข่าวสารด้านผลิตภัณฑ์ การให้บริการไปยังลูกค้า รวมถึงการแจ้งความประสงค์เบื้องต้นในการขอใช้บริการสินเชื่อบางประเภทกับ ธ.ก.ส. เท่านั้น ซึ่งหากถูกต้องตามหลักเกณฑ์ธนาคารจึงจะนัดหมายทําสัญญาที่สาขา ธ.ก.ส. ต่อไป ทั้งนี้ จุดสังเกต LINE Official Account : @baacfamily จะมีโลโก้ ธ.ก.ส. และสัญลักษณ์รูปโล่สีเขียวบริเวณหน้าชื่อและมียอดผู้ติดตามปัจจุบันกว่า 11 ล้านคน
ทั้งนี้ หากพบเห็นมิจฉาชีพทําการแอบอ้างชื่อเสียงธนาคาร หรือต้องการสอบถามรายละเอียดเพิ่มเติมเกี่ยวกับผลิตภัณฑ์และบริการ ติดต่อได้ที่ Call Center 02 555 0555 ได้ตลอด 24 ชั่วโมง รวมถึงเว็บไซต์ www.baac.or.th และ Facebook Page “ธกส BAAC Thailand” และ “ธกส บริการด้วยใจ”
รัฐบาลไทย-ข่าวทำเนียบรัฐบาล-​นายกรัฐมนตรีขอให้ “ตะวัน-แบม” ปลอดภัย ย้ำทุกคนอยู่ภายใต้กฎหมายเดียวกัน จะเคลื่อนไหวอะไรขอให้คำนึงถึงกฎหมาย อย่าหลงเชื่อกลุ่มบิดเบือนสร้างความขัดแย้งในสังคม
วันจันทร์ที่ 6 กุมภาพันธ์ 2566
06/02/2566
​นายกรัฐมนตรีขอให้ “ตะวัน-แบม” ปลอดภัย ย้ําทุกคนอยู่ภายใต้กฎหมายเดียวกัน จะเคลื่อนไหวอะไรขอให้คํานึงถึงกฎหมาย อย่าหลงเชื่อกลุ่มบิดเบือนสร้างความขัดแย้งในสังคม
​นายกรัฐมนตรีขอให้ “ตะวัน-แบม” ปลอดภัย ย้ําทุกคนอยู่ภายใต้กฎหมายเดียวกัน จะเคลื่อนไหวอะไรขอให้คํานึงถึงกฎหมาย อย่าหลงเชื่อกลุ่มบิดเบือนสร้างความขัดแย้งในสังคม
วันที่ 6 กุมภาพันธ์ 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แสดงความห่วงใยกรณี น.ส.ทานตะวัน ตัวตุลานนท์ (ตะวัน) นางสาวอรวรรณ ภู่พงษ์ (แบม) 2 เยาวชนนักกิจกรรมเคลื่อนไหวฯ ประกาศอดอาหารและน้ํา เพื่อเรียกร้องให้ศาลอนุมัติการประกันตัวผู้ต้องหา/จําเลย ในระหว่างต่อสู้คดีตามกระบวนการยุติธรรม ทําให้ร่างกายได้รับผลกระทบ นั้น
นายอนุชา กล่าวว่า นายกรัฐมนตรีขอให้ทั้ง 2 คนปลอดภัยในฐานะคนไทยด้วยกัน กําชับให้คณะแพทย์ดูแลอาการอย่างใกล้ชิดให้ปลอดภัย พร้อมแสดงความเป็นกังวลต่อการเคลื่อนไหวของกลุ่มเยาวชน สั่งการให้เจ้าหน้าที่ดําเนินการด้วยความระมัดระวัง ฝากให้ผู้ปกครองช่วยสอดส่องดูแลพฤติกรรมลูกหลาน และสร้างความเข้าใจที่ถูกต้อง อย่าหลงเชื่อและตกเป็นเครื่องมือทางการเมือง นายกรัฐมนตรีย้ําทุกคนอยู่ภายใต้กฎหมายเดียวกัน จะเคลื่อนไหวอะไรขอให้คํานึงถึงกฎหมาย เคารพกฎหมายด้วย
“นายกรัฐมนตรีขอความร่วมมือประชาชนในฐานะที่เป็นคนไทย ให้ช่วยกันรักษาสถาบันชาติ ศาสนา และพระมหากษัตริย์ อย่าไปเชื่อกลุ่มที่บิดเบือน สร้างความเกลียดชังจนเกิดความขัดแย้ง ความไม่สงบขึ้นในสังคม ขอให้ทุกคนรักและสามัคคีร่วมมือกันพัฒนาประเทศให้เดินต่อไปข้างหน้า” นายอนุชา กล่าว
รัฐบาลไทย-ข่าวทำเนียบรัฐบาล-รมว.ดีอีเอส ขยายผลโครงการ Transform ตลาดสดยุควิถีใหม่
วันจันทร์ที่ 6 กุมภาพันธ์ 2566
รมว.ดีอีเอส ขยายผลโครงการ Transform ตลาดสดยุควิถีใหม่
รมว.ดีอีเอส ขยายผลโครงการ Transform ตลาดสดยุควิถีใหม่
​​
วันนี้(6ก.พ.66) นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)ประธานแถลงข่าวขยายผลโครงการTransformตลาดสดยุควิถีใหม่จัดโดยดีป้าหนุนผู้ประกอบการไทยประยุกต์ใช้เทคโนโลยีตอบโจทย์ธุรกิจยุคดิจิทัลพร้อมปักหมุด25จังหวัดเร่งให้มีการยกระดับพัฒนาทักษะและสร้างองค์ความรู้ด้านดิจิทัลเพื่อเพิ่มประสิทธิภาพในการดําเนินธุรกิจคาดมีผู้ประกอบการเข้าร่วมโครงการรวม30,500รายรวมทั้งช่วยยกระดับทักษะดิจิทัลแก่กลุ่มเป้าหมายมากกว่า1.2ล้านรายและสร้างมูลค่าทางเศรษฐกิจมากกว่า300ล้านบาทโดยมีดร.ณัฐพลนิมมานพัชรินทร์ผู้อํานวยการใหญ่ดีป้าให้การต้อนรับณโรงแรมเอส31
___________________
รัฐบาลไทย-ข่าวทำเนียบรัฐบาล-ผู้ตรวจทาวันฯ ลงพื้นที่นครพนม ตรวจราชการรอบ 1 พร้อมชี้แจงนโยบาย MIND ใช้หัวและใจขับเคลื่อนงานปี 2566 มุ่งยกระดับ “ปั้นอุตสาหกรรมคู่ชุมชน”
วันพุธที่ 15 กุมภาพันธ์ 2566
15/02/2566
ผู้ตรวจทาวันฯ ลงพื้นที่นครพนม ตรวจราชการรอบ 1 พร้อมชี้แจงนโยบาย MIND ใช้หัวและใจขับเคลื่อนงานปี 2566 มุ่งยกระดับ “ปั้นอุตสาหกรรมคู่ชุมชน”
ผู้ตรวจทาวันฯ ลงพื้นที่นครพนม ตรวจราชการรอบ 1 พร้อมชี้แจงนโยบาย MIND ใช้หัวและใจขับเคลื่อนงานปี 2566 มุ่งยกระดับ “ปั้นอุตสาหกรรมคู่ชุมชน”
เมื่อวันที่ 13 กุมภาพันธ์ 2566 นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม ลงพื้นที่จังหวัดนครพนม เพื่อตรวจราชการกรณีปกติ รอบที่ 1 ประจําปีงบประมาณ พ.ศ. 2566 ณ สํานักงานอุตสาหกรรมจังหวัดนครพนม โดยมี นายชาญชัย อนุสรณ์ อุตสาหกรรมจังหวัดนครพนมพร้อมด้วยเจ้าหน้าที่ เข้าร่วมประชุมรับการตรวจราชการ
ทั้งนี้ ผู้ตรวจทาวันฯ ยังได้ชี้แจงนโยบาย MIND ใช้หัวและใจขับเคลื่อนแผนงานปี 2566 มุ่งยกระดับ “ปั้นอุตสาหกรรมคู่ชุมชน” 4 มิติ ส่งเสริมธุรกิจ ดูแลชุมชน รักษาสิ่งแวดล้อม และกระจายรายได้เพื่อคุณภาพชีวิตที่สมดุลกับสิ่งแวดล้อมมอบนโยบายและข้อเสนอแนะการตรวจราชการ ดังนี้ 1) การตรวจกํากับดูแลโรงงานอุตสาหกรรม เน้นย้ําให้เร่งรัดการตรวจกํากับดูแล โรงงานอุตสาหกรรมที่มีน้ําเสีย มลพิษทางอากาศ และโรงงานอุตสาหกรรมที่มีความเสี่ยงจะเกิดผลกระทบกับสิ่งแวดล้อมจากการประกอบกิจการ ให้ปฏิบัติตามกฎหมาย พร้อมให้คําปรึกษาแนะนําแก่ผู้ประกอบการหากมีปัญหาอุปสรรคในการประกอบธุรกิจในพื้นที่ 2) เน้นย้ําการดําเนินการพิจารณาอนุญาต อนุมัติให้เป็นไปตามกระบวนการ หากอยู่ในขั้นตอนส่งให้หน่วยงานอื่นพิจารณา ควรมีการติดตามความคืบหน้าการพิจารณาอย่างสม่ําเสมอ 3) การรับรองอุตสาหกรรมสีเขียว (GI) เน้นย้ําให้เร่งประชาสัมพันธ์ ชี้แจงถึงความสําคัญของการเข้าร่วมโครงการพร้อมเชิญชวนสมัครเข้าร่วมโครงการฯ พร้อมเตรียมยกระดับการขอรับรองอุตสาหกรรมสีเขียวให้ผู้ประกอบการ และ 4) การปรับปรุงแก้ไขปัญหาผังเมืองรวมจังหวัด เนื่องจากได้มีการปรับแก้ไขประเภทโรงงานอุตสาหกรรม ตามบัญชีแนบท้ายกฎกระทรวงฯ ตาม พ.ร.บ โรงงาน ปี 2535 ฉบับปรับปรุงแก้ไข พ.ศ. 2562 ควรปรับปรุงแก้ไขบัญชีแนบท้าย กฎกระทรวงผังเมืองรวมจังหวัดให้เป็นปัจจุบัน พร้อมให้กําลังใจในการปฏิบัติงาน และขอให้เจ้าหน้าที่อุตสาหกรรมจังหวัดทุกท่านปฏิบัติงานอย่างบูรณาการกับทุกภาคส่วน เพื่อให้เกิดประสิทธิภาพประสิทธิผลในการปฏิบัติหน้าที่ในการให้บริการแก่ผู้ประกอบการ และประชาชนต่อไป
รัฐบาลไทย-ข่าวทำเนียบรัฐบาล-ธ.ก.ส. โอนเงินมาตรการช่วยเหลือและยกระดับรายได้เกษตรกรผู้ปลูกข้าว ปี 65/66 เพิ่มอีกกว่า 22 ล้านบาท 15 กุมภาพันธ์นี้
วันพุธที่ 15 กุมภาพันธ์ 2566
15/02/2566
ธ.ก.ส. โอนเงินมาตรการช่วยเหลือและยกระดับรายได้เกษตรกรผู้ปลูกข้าว ปี 65/66 เพิ่มอีกกว่า 22 ล้านบาท 15 กุมภาพันธ์นี้
ธ.ก.ส.โอนเงินช่วยเหลือเกษตรกรผู้ปลูกข้าวผ่านโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าวและโครงการประกันรายได้เกษตรกรผู้ปลูกข้าว สําหรับปีการผลิต 2565/66 อีก 22 ลบ. มีผู้ได้รับประโยชน์กว่า 9,266 ครัวเรือน ในวัที่ 15 ก.พ.นี้
ธ.ก.ส. โอนเงินช่วยเหลือให้เกษตรกรผู้ปลูกข้าวผ่านโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว และโครงการประกันรายได้เกษตรกรผู้ปลูกข้าว สําหรับปีการผลิต 2565/66 อีก 22 ล้านบาท ซึ่งมีผู้ได้รับประโยชน์จํานวนกว่า 9,266 ครัวเรือน ในวันที่ 15 กุมภาพันธ์นี้
นายกษาปณ์ เงินรวง รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามมติคณะรัฐมนตรี เมื่อวันที่ 15 พฤศจิกายน 2565 และมติคณะกรรมการ ธ.ก.ส. เมื่อวันที่ 21 พฤศจิกายน 2565 เห็นชอบให้ ธ.ก.ส. ดําเนินมาตรการช่วยเหลือและยกระดับรายได้เกษตรกรผู้ปลูกข้าวผ่านโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2565/66 และโครงการประกันรายได้เกษตรกรผู้ปลูกข้าว ปีการผลิต 2565/66 ซึ่ง ธ.ก.ส. ได้เริ่มทยอยโอนเงินให้เกษตรกร ตั้งแต่วันที่ 24 พฤศจิกายน 2565 ประกอบไปด้วย โครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2565/66 (โครงการไร่ละพัน) ซึ่งโอนไปแล้ว 53,876.52 ล้านบาท มีผู้ได้รับประโยชน์จํานวน 4.62 ล้านครัวเรือน และโครงการประกันรายได้เกษตรกรผู้ปลูกข้าว ปี 2565/66 งวดที่ 1 - 17 โอนไปแล้ว 7,846.54 ล้านบาท มีผู้ได้รับประโยชน์จํานวน 2.59 ล้านครัวเรือน
และในวันนี้ ธ.ก.ส. ได้ทําการโอนเงินช่วยเหลือเกษตรกรผ่านมาตรการช่วยเหลือและยกระดับรายได้เกษตรกร ผู้ปลูกข้าว ปี 2565/66 เข้าสู่บัญชีเกษตรกรโดยตรงอีกจํานวน 22.77 ล้านบาท ซึ่งมีผู้ได้รับประโยชน์ 9,266 ครัวเรือน โดยแบ่งเป็น โครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2565/66 (โครงการไร่ละพัน) ครั้งที่ 11 เป็นเงินกว่า 21.41 ล้านบาท และมีผู้ได้รับประโยชน์จํานวน 4,319 ครัวเรือน และโครงการประกันรายได้เกษตรกรผู้ปลูกข้าว ปีการผลิต 2565/66 งวดที่ 18 และงวดที่ 1 - 17 (เพิ่มเติม) เป็นเงินกว่า 1.36 ล้านบาท ซึ่งมีผู้ได้รับประโยชน์จํานวน 4,947 ครัวเรือน
ทั้งนี้ เกษตรกรสามารถตรวจสอบผลการโอนเงินได้ทางแอปพลิเคชัน ธ.ก.ส. A-Mobile และ A-Mobile Plus ตลอด 24 ชั่วโมงและจะมีข้อความแจ้งเตือนเงินเข้าบัญชีผ่าน LINE Official BAAC Family กรณีที่ลูกค้าสมัครใช้บริการ BAAC Connect รวมถึงสามารถเบิกถอนเงินสดผ่านตู้ ATM ของ ธ.ก.ส. ทั่วประเทศ สําหรับเกษตรกรที่มีข้อสอบถามเกี่ยวกับโครงการดังกล่าวนี้ สามารถติดต่อสอบถามได้ที่ ธ.ก.ส. ทุกสาขาทั่วประเทศ หรือ Call Center 02 555 0555
รัฐบาลไทย-ข่าวทำเนียบรัฐบาล-การขยายระยะเวลาปรับลดอัตราเงินนำส่งเข้ากองทุนพัฒนาระบบสถาบันการเงินเฉพาะกิจ ในปี 2566 และการยุติการดำเนินการของกองทุนเพื่อรักษาสภาพคล่องของการระดมทุนในตลาดตราสารหนี้
วันพุธที่ 15 กุมภาพันธ์ 2566
15/02/2566
การขยายระยะเวลาปรับลดอัตราเงินนําส่งเข้ากองทุนพัฒนาระบบสถาบันการเงินเฉพาะกิจ ในปี 2566 และการยุติการดําเนินการของกองทุนเพื่อรักษาสภาพคล่องของการระดมทุนในตลาดตราสารหนี้
คณะรัฐมนตรีได้มีมติเมื่อวันที่ 14 กุมภาพันธ์ 2566 เห็นชอบ 1) การขยายระยะเวลาปรับลดอัตราเงินนําส่งเข้ากองทุนพัฒนาระบบสถาบันการเงินเฉพาะกิจ และ 2) การยุติการดําเนินการของกองทุนเพื่อรักษาสภาพคล่องของการระดมทุนในตลาดตราสารหนี้
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า คณะรัฐมนตรีได้มีมติเมื่อวันที่ 14 กุมภาพันธ์ 2566 เห็นชอบ 1) การขยายระยะเวลาปรับลดอัตราเงินนําส่งเข้ากองทุนพัฒนาระบบสถาบันการเงินเฉพาะกิจ และ 2) การยุติการดําเนินการของกองทุนเพื่อรักษาสภาพคล่องของการระดมทุนในตลาดตราสารหนี้ โดยมีรายละเอียดสรุปได้ดังนี้
1) การขยายระยะเวลาปรับลดอัตราเงินนําส่งเข้ากองทุนพัฒนาระบบสถาบันการเงินเฉพาะกิจ ของสถาบันการเงินเฉพาะกิจทั้ง 4 แห่ง ได้แก่ ธนาคารเพื่อการเกษตรและสหกรณ์การเกษตร ธนาคารออมสิน ธนาคารอาคารสงเคราะห์ และธนาคารอิสลามแห่งประเทศไทย ลงกึ่งหนึ่ง ออกไปอีก 1 ปี จากร้อยละ 0.25 ต่อปี เป็นร้อยละ 0.125 ต่อปี (ร้อยละ 0.0625 ต่องวด) ของยอดเงินที่ได้รับจากประชาชน สําหรับรอบการนําส่งเงินในปี 2566 ต่อเนื่องจากที่ปรับลดลงมา 3 ปี เพื่อช่วยลดต้นทุนให้กับสถาบันการเงินเฉพาะกิจและขอให้ส่งผ่านความช่วยเหลือและผ่อนปรนภาระให้กับลูกหนี้ของสถาบันการเงินเฉพาะกิจอย่างต่อเนื่อง ซึ่งสอดคล้องกับนโยบายรัฐบาลที่ต้องการแก้ไขปัญหาหนี้ครัวเรือนอย่างยั่งยืนด้วย
2) การยุติกองทุนเพื่อรักษาสภาพคล่องของการระดมทุนในตลาดตราสารหนี้ (Corporate Bond Stabilization Fund) หรือกองทุน BSF เนื่องจากกองทุนตั้งขึ้นเพื่อเสถียรภาพและสภาพคล่องของตลาดตราสารหนี้ภาคเอกชนที่อาจได้รับผลกระทบจากการแพร่ระบาดของโรคติดเชื้อไวรัสโคโรนา 2019 (โควิด-19) แต่ปัจจุบัน มีความจําเป็นลดลงจากภาวะตลาดตราสารหนี้ภาคเอกชนทํางานได้เป็นปกติผู้ออกตราสารหนี้ส่วนใหญ่สามารถระดมทุนได้ตามจํานวนที่เสนอขาย ประกอบกับการแพร่ระบาดของโควิด-19 มีความรุนแรงลดลง และรัฐบาลได้ผ่อนคลายมาตรการเข้มงวดหลายด้านเพื่อสนับสนุนกิจกรรมทางเศรษฐกิจด้วยแล้ว
โฆษกกระทรวงการคลังกล่าวเพิ่มเติมว่า “กระทรวงการคลังได้กําชับให้สถาบันการเงินเฉพาะกิจดูแลและช่วยเหลือลูกหนี้อย่างต่อเนื่อง นอกจากนี้ การยุติกองทุน BSF จะไม่ส่งผลกระทบต่อตลาดตราสารหนี้ และกระทรวงการคลังยังคงติดตามสถานการณ์ทางเศรษฐกิจเพื่อดูแลทั้งภาคธุรกิจและภาคประชาชนอย่างต่อเนื่องต่อไป”
กองนโยบายระบบการเงินและสถาบันการเงิน สํานักงานเศรษฐกิจการคลัง
โทร 02 273 9020 ต่อ 3242 และ 3289
รัฐบาลไทย-ข่าวทำเนียบรัฐบาล-Cabinet approves MOU between Thailand and Vietnam to tackle IUU fishing
วันพุธที่ 15 กุมภาพันธ์ 2566
Cabinet approves MOU between Thailand and Vietnam to tackle IUU fishing
Cabinet approves MOU between Thailand and Vietnam to tackle IUU fishing
February 15, 2023, Deputy Government Spokesperson Ratchada Thanadirek disclosed that the cabinet, in its meeting on February 14, approved a Memorandum of Understanding (MOU) on Exchange of Fishery Information Against IUU Fishing between Thailand’s Ministry of Agriculture and Cooperatives (Department of Fishery) and Vietnam’s Ministry of Agriculture and Rural Development (Department of Fishery). Signing of the MOU will take place during the 7th Meeting of Vietnam-Thailand joint working group on anti-IUU fishing to be hosted by Vietnam in March 2023.
The MOU on Exchange of Fishery Information Against IUU Fishing is aimed for the two countries to share experiences, information, and measures pertaining to IUU fishing, especially on encroachment of fishing vessels, catch certificate, and traceability, to prevent IUU fishing products from entering the supply chain. Scopes of cooperation are: 1) exchanging information on transshipment and landing of aquatic animals at port, traceability, and verification of catch certificates; 2) enhancing capacity of anti-IUU fishing activities, such as compliance with port state measures, inspection, control and surveillance; and 3) collaborating and exchanging information on illegal fishing vessels under ASEAN network mechanism. The MOU will take effect for 5 years.
According to the Deputy Government Spokesperson, Ministry of Agriculture and Cooperatives, through the Department of Fishery, has earlier signed MOUs and Agreements related to counter-IUU fishing with Fiji, South Korea, Myanmar, Japan, and Cambodia.
รัฐบาลไทย-ข่าวทำเนียบรัฐบาล-ผู้ตรวจวีระกิตติ์ฯ ลงพื้นที่ปทุมธานี เยี่ยมชมการดำเนินงานของสวนอุตสาหกรรมบางกะดี จำกัด ต้นแบบสถานประกอบการที่ดำเนินงานสอดคล้องกับนโยบาย MIND
วันพุธที่ 15 กุมภาพันธ์ 2566
15/02/2566
ผู้ตรวจวีระกิตติ์ฯ ลงพื้นที่ปทุมธานี เยี่ยมชมการดําเนินงานของสวนอุตสาหกรรมบางกะดี จํากัด ต้นแบบสถานประกอบการที่ดําเนินงานสอดคล้องกับนโยบาย MIND
นายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรม ลงพื้นที่ปทุมธานี เยี่ยมชมการดําเนินงานของสวนอุตสาหกรรมบางกะดี จํากัด ต้นแบบสถานประกอบการที่ดําเนินงานสอดคล้องกับนโยบาย MIND ของกระทรวงอุตสาหกรรม ทั้ง 4 มิติ
เมื่อวันที่ 13 กุมภาพันธ์ 2566 เวลา 9.00 น. นายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรม ลงพื้นที่ จังหวัดปทุมธานี ได้ลงพื้นที่ตรวจราชการและเยี่ยมชมการดําเนินงานของ บริษัท สวนอุตสาหกรรมบางกะดี จํากัด จังหวัดปทุมธานี
บริษัท สวนอุตสาหกรรมบางกะดี จํากัด ได้ดําเนินกิจการที่มีความสอดคล้องกับนโยบาย MIND ของกระทรวงอุตสาหกรรม ทั้ง 4 มิติ มีการส่งเสริมและสร้างรายได้ให้แก่ชุมชน เช่น ส่งเสริมการทํากระยาสาทของกลุ่มแม่บ้านเมืองบางกะดี การดําเนินงานด้านการช่วยเหลือสังคม เช่น การจัดตั้งกองทุนสําหรับนักเรียนนักศึกษาในชุมชนบางกะดี ซึ่งเป็นทรัพยากรบุคคลที่มีคุณค่าเพื่อสร้างบุคลากรที่มีธรรมาภิบาลและจบมาพัฒนาชุมชนบางกะดีต่อไป การให้ความสําคัญกับการรับพนักงานที่อาศัยอยู่ในพื้นที่ การส่งเสริมและสนับสนุนให้ผู้ประกอบการภายในสวนอุตสาหกรรมบางกะดีประกอบกิจการโรงงานให้เป็นไปตามกฎหมายว่าด้วยโรงงานอย่างเคร่งครัด การติดตั้งระบบโซล่าโฟลทติ้ง (Floating Solar Mounting Component) บนบ่อบําบัดนําเสีย เพื่อตอบสนองนโยบายประเทศในเรื่องความเป็นกลางทางคาร์บอน (Carbon Neutrality) เป็นต้น
และในเวลา 13.00 น. ผู้ตรวจวีระกิตติ์ฯ ได้ตรวจราชการและการดําเนินงานของสํานักงานอุตสาหกรรมจังหวัดปทุมธานี ประจําปีงบประมาณ พ.ศ.2566 รอบที่ 1 ซึ่งมี นายอุดม สอนจิตต์ อุตสาหกรรมจังหวัดปทุมธานีและเจ้าหน้าที่จังหวัดปทุมธานีเข้าร่วม
โดย ผู้ตรวจวีระกิตติ์ฯ ได้ชี้แจงนโยบายและแผนการตรวจราชการ และเน้นย้ําให้เจ้าหน้าที่ทุกคนดําเนินงานตามนโยบาย MIND ของกระทรวงอุตสาหกรรม ทั้ง 4 มิติ ได้แก่ 1.ความสําเร็จของธุรกิจ 2.ชุมชน สังคม 3.สิ่งแวดล้อม และ 4.การกระจายรายได้ให้กับชุมชน ให้มีประสิทธิภาพและเกิดผลสัมฤทธิ์ให้เห็นเป็นรูปธรรม ตามแนวคิด "ใช้ หัว และ ใจ ปั้นอุตสาหกรรมคู่ชุมชน" พร้อมเร่งรัดและติดตามงานเกี่ยวกับ การประชาสัมพันธ์การแจ้งข้อมูลการประกอบกิจการโรงงานรายเดือน (รง.8) และรายปี (รง.9) ตามกฎหมาย ตามแบบ i-Single Form การเบิกจ่ายงบประมาณให้เป็นไปตามมาตรการเร่งรัดการเบิกจ่ายงบประมาณ ตามมติ ครม. การส่งเสริมโรงงานให้ได้การรับรองอุตสาหกรรมสีเขียวที่เป็นไปตามเป้าหมายที่ 80% การตรวจกํากับดูแลสถานประกอบกิจการโรงงานให้ได้ 100% โดยมุ่งเน้นสถานประกอบกิจการโรงงานที่มีนัยสําคัญ การขออนุญาตและการรายงานการจัดการของเสีย (สก.1,2,3) ให้เป็นไปตามที่กฎหมายกําหนด การดําเนินงานการประเมินคุณธรรมและความโปร่งใสในการดําเนินงานภาครัฐ (ITA) โดยให้มีคะแนนที่เพิ่มขึ้นจากปีที่ผ่านมา การติดตามโรงงานที่มีการร้องเรียนและฟ้องร้อง การติดตามโรงงานที่เข่าข่ายต้องประเมินความเสี่ยงฯ ตามกฎหมาย การดําเนินงานเกี่ยวกับโครงการต่าง ๆ ที่ได้รับงบประมาณให้เป็นไปตามเป้าหมายที่กําหนดไว้
นอกจากนี้ ยังได้พบปะและรับฟังข้อคิดเห็น ข้อเสนอแนะ ในการพัฒนาอุตสาหกรรมและบูรณาการการทํางานในพื้นที่จากตัวแทนภาคเอกชนและหน่วยงานต่าง ๆ ที่อยู่ภายใต้กระทรวงอุตสาหกรรม อาทิ ประธานสภาอุตสาหกรรมจังหวัดปทุมธานี ประธานหอการค้าจังหวัดปทุมธานี และธนาคารพัฒนาวิสาหกิจขนาดกลางและขนาดย่อมแห่งประเทศไทย สาขาปทุมธานี
รัฐบาลไทย-ข่าวทำเนียบรัฐบาล-นายกฯ ยินดี หน่วยงานขานรับแนวทาง BCG ที่รัฐบาลผลักดัน ล่าสุด กกพ. สนับสนุนใช้พลังงานหมุนเวียน พลังงานสีเขียว แต่ยังคงรักษาความมั่นคงทางพลังงานในประเทศ
วันพุธที่ 15 กุมภาพันธ์ 2566
15/02/2566
นายกฯ ยินดี หน่วยงานขานรับแนวทาง BCG ที่รัฐบาลผลักดัน ล่าสุด กกพ. สนับสนุนใช้พลังงานหมุนเวียน พลังงานสีเขียว แต่ยังคงรักษาความมั่นคงทางพลังงานในประเทศ
นายกฯ ยินดี หน่วยงานขานรับแนวทาง BCG ที่รัฐบาลผลักดัน ล่าสุด กกพ. สนับสนุนใช้พลังงานหมุนเวียน พลังงานสีเขียว แต่ยังคงรักษาความมั่นคงทางพลังงานในประเทศ
วันนี้ (วันที่ 15 กุมภาพันธ์ 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่คณะกรรมการกํากับกิจการพลังงาน (กกพ.) ขานรับแนวทางการดําเนินนโยบายของรัฐบาลที่ให้ความสําคัญกับสิ่งแวดล้อมตาม BCG
โฆษกประจําสํานักนายกรัฐมนตรีเปิดเผยว่า เป็นที่น่าชื่นชมการทํางานของทุกหน่วยงานในประเทศที่รับเอาแนวนโยบายของนายกรัฐมนตรี เน้นการพัฒนาเศรษฐกิจแบบองค์รวมโดยจะพัฒนา เศรษฐกิจชีวภาพ (Bioeconomy) เศรษฐกิจหมุนเวียน (Circular Economy) และ เศรษฐกิจสีเขียว (Green Economy) เพื่อการพัฒนาเศรษฐกิจที่ยั่งยืน โดย กกพ. มีแนวทางที่จะสร้างกลไกเพื่อเพิ่มการแข่งขันในกิจการพลังงาน ทั้งกิจการก๊าซธรรมชาติที่อาจปรับปรุงโครงสร้างรองรับการแข่งขันพร้อมกับรักษาความมั่นคงด้านพลังงาน โดยสนับสนุนการใช้พลังงานสีเขียว
ทั้งนี้ ในระยะเร่งด่วน กกพ. ให้ความสําคัญกับการใช้เชื้อเพลิงทางเลือก เช่น พลังน้ํา และพลังงานหมุนเวียน และในส่วนระยะยาว จะให้ความสําคัญกับการผลิตพลังงานไฟฟ้า เพื่อรองรับการใช้พลังงานสีเขียวตอบสนองความต้องการภาคธุรกิจการค้า และการลงทุนของภาคเอกชนระหว่างประเทศ ซึ่งมีความต้องการซื้อและได้รับการรับรองการใช้ไฟฟ้าจากพลังงานสะอาดในการลดอุปสรรคทางการค้าและการลงทุนจากมาตรการภาษีคาร์บอนข้ามแดน (Carbon Border Adjustment Mechanism : CBAM) และข้อกีดกันทางการค้าการลงทุนอื่นๆ หนึ่งในกลไกสําคัญได้แก่ ไฟฟ้าสีเขียว หรือ Green Tariff ที่ออกแบบให้มีการขายไฟฟ้าพร้อมใบรับรอง (REC) ที่สามารถระบุที่มาของแหล่งผลิตไฟฟ้าเป็นการอํานวยความสะดวกให้กับภาคอุตสาหกรรมที่ต้องการใช้ไฟฟ้าสีเขียว โดยไม่ต้องสร้างโรงไฟฟ้า
ในส่วนของ โครงสร้างการซื้อขายไฟฟ้าของไทยที่ซื้อขายแบบ Regulated Market นั้น กกพ. มีแนวคิดที่จะนําไฟฟ้าที่ผลิตได้จากการจัดหาไฟฟ้าจากพลังงานหมุนเวียน แบบ FiT พ.ศ. 2565 – 2573 จํานวน 5,203 เมกะวัตต์ ที่รัฐได้รับสิทธิ์ใน REC มาเป็นองค์ประกอบหลักของ Green Tariff และจะยังมีการขยายผลให้รวมการผลิตไฟฟ้าจากพลังงานหมุนเวียนของ กฟผ. ในอนาคตที่จะมีการผลิตเพิ่มเติมตามแผน PDP และการผลิตไฟฟ้าประเภทอื่นๆ ที่รัฐมีกรรมสิทธิ์ใน REC ให้มารวมอยู่ใน Green Tariff ตลอดจนใน่วงเวลาของการเปลี่ยนผ่านนี้ กกพ. จะส่งเสริมพลังงานหมุนเวียน เพิ่มมากขึ้นเข้าสู่ระบบไฟฟ้า ส่งเสริมการผลิตพลังงานหมุนเวียนเพื่อใช้เอง และสนับสนุนให้มีพลังงานสีเขียวมากขึ้นในภาคอุตสาหกรรม
“นายกรัฐมนตรียินดีที่ทุกหน่วยงานเห็นประโยชน์จากแนวคิด BCG ที่รัฐบาลได้ผลักดัน เป็นเป้าหมายเชิงยุทธศาสตร์ นายกรัฐมนตรีเชื่อมั่นว่า BCG จะเป็นแนวทางการพัฒนาที่สมดุล มีประสิทธิภาพ อย่างยั่งยืน ทั้งนี้ รัฐบาลได้วางแนวทางการทํางานไว้ในโครงสร้างการพัฒนาประเทศแล้ว และประเทศไทย คนไทย จะได้รับประโยชน์อย่างสูงสุดตามแนวทางการพัฒนาที่ได้วางไว้” นายอนุชาฯ กล่าว
รัฐบาลไทย-ข่าวทำเนียบรัฐบาล-ปลัดฯ ณัฐพล เป็นประธานการประชุมสรุปผลการจัดงานร้านกระทรวงอุตสาหกรรมในงานกาชาดประจำปี 2565
วันพุธที่ 15 กุมภาพันธ์ 2566
15/02/2566
ปลัดฯ ณัฐพล เป็นประธานการประชุมสรุปผลการจัดงานร้านกระทรวงอุตสาหกรรมในงานกาชาดประจําปี 2565
ดร.ณัฐพล รังสิตพล เป็นประธานการประชุมสรุปผลการจัดงานร้านกระทรวงอุตสาหกรรมในงานกาชาดประจําปี 2565
เมื่อวันที่ 13 กุมภาพันธ์ 2566 ดร.ณัฐพล รังสิตพล ปลัดกระทรวงอุตสาหกรรม เป็นประธานการประชุม คณะกรรมการร้านกระทรวงอุตสาหกรรมในงานกาชาด ประจําปี 2565 ครั้งที่ 1/2566 พร้อมด้วยนางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม ร่วมด้วย คณะผู้บริหารจากหน่วยงานต่าง ๆ ณ ห้องประชุมชุณหะวัณ ชั้น 3 สํานักงานปลัดกระทรวงอุตสาหกรรม
การประชุมครั้งนี้ เป็นการรายงานผลการดําเนินงานการจัดงานร้านกระทรวงอุตสาหกรรมในงานกาชาด ประจําปี 2565 ประกอบด้วย การจัดนิทรรศการ การจัดกิจกรรมร้านกระทรวงอุตสาหกรรมในงานกาชาด การจําหน่ายสลากกาชาดกระทรวงอุตสาหกรรม การจําหน่ายคูปองสําหรับกิจกรรมภายในร้าน และการสรุปรายรับ-รายจ่ายร้านกาชาดกระทรวงอุตสาหกรรม โดยในปี 2565 มียอดรายได้หลังหักค่าใช้จ่าย เป็นจํานวนเงิน 6,002,539.85 บาท ซึ่งจะนําทูลเกล้าถวายสมเด็จพระกนิษฐาธิราชเจ้า กรมสมเด็จพระเทพรัตนราชสุดฯ สยามบรมราชกุมารี อุปนายิกาผู้อํานวยการสภากาชาดไทย ต่อไป ทั้งนี้ ที่ประชุมได้มีมติมอบหมายให้การนิคมอุตสาหกรรมแห่งประเทศไทย (กนอ.) เป็นผู้รับผิดชอบการจัดงานร้านกระทรวงอุตสาหกรรมในงานกาชาด ประจําปี 2566
รัฐบาลไทย-ข่าวทำเนียบรัฐบาล-รฟม. โครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก)
วันพุธที่ 15 กุมภาพันธ์ 2566
รฟม. โครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก)
ลงพื้นที่ตรวจสอบการดําเนินงานด้านความปลอดภัยการก่อสร้างในช่วงเวลากลางวัน (Day Audit) และกลางคืน (Night Audit)
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคมโดย สํานักงานความปลอดภัย อาชีวอนามัยและสภาพแวดล้อมในการทํางาน (สปอ.) ลงพื้นที่ตรวจสอบการดําเนินงานด้านความปลอดภัย การก่อสร้างโครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก) ในช่วงเวลากลางวัน (Day Audit) บริเวณสถานีสามยอด สถานีวงเวียนใหญ่ สถานีครุใน และจุดทดสอบเสาเข็มบริเวณซอยสุขสวัสดิ์ 21 ถึงซอยสุขสวัสดิ์ 23 และในช่วงเวลากลางคืน (Night Audit) บริเวณสถานีพระประแดง และสถานีครุใน โดยการลงพื้นที่ในครั้งนี้ รฟม. ได้ตรวจสอบการติดตั้งแผงผ้าใบแบริเออร์ ไฟส่องสว่าง ไฟสัญญาณเตือน การยึดวัสดุอุปกรณ์และการติดป้ายปิดเบี่ยงจราจร รวมถึงป้ายเตือนต่างๆ ให้อยู่ในความเรียบร้อย มีความมั่นคงแข็งแรงและอยู่ในตําแหน่งที่ปลอดภัย สามารถเห็นได้อย่างชัดเจน และเกิดความปลอดภัยต่อประชาชนมากที่สุด พร้อมทั้งเน้นย้ําให้เจ้าหน้าที่และผู้เกี่ยวข้องทุกคนปฏิบัติตามมาตรฐานความปลอดภัยอย่างเคร่งครัด เพื่อให้สอดคล้องตาม “ปฏิญญาว่าด้วยความปลอดภัยในการก่อสร้างโครงการระบบรถไฟฟ้าขนส่งมวลชน Zero Fatal Accident” ซึ่งเป็นการเเสดงออกถึงความมุ่งมั่นอย่างเเน่วเเน่ของ รฟม. ในการกํากับดูเเลการก่อสร้างโครงการระบบขนส่งมวลชนในความรับผิดชอบ เพื่อให้บุคลากร ประชาชน ทรัพย์สินสาธารณะ เเละสิ่งเเวดล้อม มีความปลอดภัย อาชีวอนามัยเเละสภาพเเวดล้อมในการทํางานที่ดีป้องกันไม่ให้เกิดเหตุอันไม่พึงประสงค์ ทั้งต่อบุคลากรของโครงการฯ และประชาชนผู้สัญจรบนถนนสาธารณะ นอกจากนี้ ยังได้เน้นย้ําให้เจ้าหน้าที่ยังคงปฏิบัติตนตามมาตรการ D-M-H-T-T ซึ่งเป็นแนวทางปฏิบัติที่กระทรวงสาธารณสุขแนะนําอย่างต่อเนื่อง
สามารถติดตาม สอบถามข้อมูลโครงการฯ ได้ที่ Facebook โครงการรถไฟฟ้าสายสีม่วง ช่วงเตาปูน - ราษฎร์บูรณะ และ Line @mrtpurpleline หรือติดตามข้อมูลข่าวสาร รฟม.เพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
รัฐบาลไทย-ข่าวทำเนียบรัฐบาล-ผู้ตรวจสมพลฯ ลงพื้นที่นครนายก ตรวจราชการ รอบ 1 เน้นย้ำเจ้าหน้าที่ดำเนินการตาม MIND ของกระทรวงอุตสาหกรรม ใช้หัวและใจขับเคลื่อนแผนงานปี 2566
วันพุธที่ 15 กุมภาพันธ์ 2566
15/02/2566
ผู้ตรวจสมพลฯ ลงพื้นที่นครนายก ตรวจราชการ รอบ 1 เน้นย้ําเจ้าหน้าที่ดําเนินการตาม MIND ของกระทรวงอุตสาหกรรม ใช้หัวและใจขับเคลื่อนแผนงานปี 2566
กระทรวงอุตสาหกรรมมุ่งยกระดับ “อุตสาหกรรมดีอยู่คู่กับชุมชนอย่างยั่งยืน”
เมื่อวันที่ 14 กุมภาพันธ์ 2566 นายสมพล โนดไธสง ผู้ตรวจราชการกระทรวงอุตสาหกรรม ลงพื้นที่ตรวจราชการกรณีปกติ รอบที่ 1 ประจําปีงบประมาณ พ.ศ. 2566 สํานักงานอุตสาหกรรมจังหวัดนครนายก โดยมีนายสุนัย พิริยสกุลพัฒน์ อุตสาหกรรมจังหวัดนครนายก และเจ้าหน้าที่เข้าร่วมรับการตรวจราชการในครั้งนี้ พร้อมรายงานการดําเนินงานเพื่อขับเคลื่อนโครงการสําคัญของ กระทรวงอุตสาหกรรม
พร้อมนี้ ผู้ตรวจสมพลฯ ได้มอบนโยบายและเน้นย้ําให้เจ้าหน้าที่ทุกคนดําเนินการตาม MIND ของกระทรวงอุตสาหกรรม ใช้หัวและใจขับเคลื่อนแผนงานปี 2566 มุ่งยกระดับ “อุตสาหกรรมดีอยู่คู่กับชุมชนอย่างยั่งยืน” ทั้ง 4 มิติ ได้แก่ 1.ความสําเร็จของธุรกิจ 2.ชุมชน สังคม 3.สิ่งแวดล้อม และ 4.การกระจายรายได้ให้กับชุมชน พร้อมข้อเสนอแนะในการปฏิบัติงาน รวมทั้งแนวทางปฏิบัติงานตามข้อสั่งการที่จะต้องปฏิบัติอย่างเคร่งครัด อาทิ เร่งรัดการเบิกจ่ายงบประมาณให้เป็นไปตามแผนที่กําหนดและเป็นไปตามมาตรการเร่งรัดการเบิกจ่ายงบประมาณ ตามมติ ครม. การรับรองอุตสาหกรรมสีเขียว (GI) เน้นย้ําให้ติดตามเร่งรัดการดําเนินการ รวมทั้งประชาสัมพันธ์ ชี้แจงถึงความสําคัญของการเข้าร่วมโครงการ พร้อมเชิญชวนสมัครเข้าร่วมโครงการฯ การอํานวยความสะดวกในการพิจารณาอนุญาตต่างๆ จะต้องดําเนินการให้อยู่ในกรอบระยะเวลาและอํานาจหน้าที่รวมทั้งได้รับฟังแนวทางการดําเนินงาน และข้อเสนอแนะจากตัวแทนของภาคเอกชน ได้แก่ ประธานสภาอุตสาหกรรมจังหวัดนครนายก ประธานหอการค้าจังหวัดนครนายก และ ผู้จัดการธนาคารวิสาหกิจขนาดกลางและขนาดย่อม สาขานครนายก
รัฐบาลไทย-ข่าวทำเนียบรัฐบาล-ผู้ตรวจภาสกรฯ ลงพื้นที่นครศรีธรรมราช ตรวจติดตามการปฏิบัติงานของสำนักงานอุตสาหกรรมจังหวัด
วันพุธที่ 15 กุมภาพันธ์ 2566
15/02/2566
ผู้ตรวจภาสกรฯ ลงพื้นที่นครศรีธรรมราช ตรวจติดตามการปฏิบัติงานของสํานักงานอุตสาหกรรมจังหวัด
ผู้ตรวจภาสกรฯ ลงพื้นที่นครศรีธรรมราช ตรวจติดตามการปฏิบัติงานของสํานักงานอุตสาหกรรมจังหวัด พร้อมหารือเครือข่ายรับฟังปัญหาอุปสรรคและร่วมบูรณาการการทํางานในพื้นที่
เมื่อวันที่ 14 กุมภาพันธ์ พ.ศ. 2566 เวลา 09.00 น. นายภาสกร ชัยรัตน์ รองอธิบดีกรมส่งเสริมอุตสาหกรรม รักษาราชการแทนผู้ตรวจราชการกระทรวงอุตสาหกรรม ลงพื้นที่ตรวจติดตามงานเขตตรวจราชการที่ 5 ภาคใต้ฝั่งอ่าวไทย จังหวัดนครศรีธรรมราช ได้ประชุมตรวจติดตามงานตามประเด็นการตรวจราชการกระทรวงอุตสาหกรรม รอบที่ 1 ปีงบประมาณ พ.ศ. 2566 ณ ห้องประชุมสํานักงานอุตสาหกรรมจังหวัดฯ โดยมีนายคณบดี สัมพัชนี อุตสาหกรรมจังหวัดและคณะร่วมรับตรวจ พร้อมร่วมหารือเครือข่ายในพื้นที่ ประกอบด้วย สภาหอการค้าจังหวัด สภาอุตสาหกรรมจังหวัด SMEs Bank สาขานครศรีธรรมราช สาขาทุ่งสง และประธานเครือข่ายอุตสาหกรรมรักษ์สิ่งแวดล้อมจังหวัด เพื่อรับทราบผลการดําเนินงานปัญหาอุปสรรค พร้อมทั้งภาพรวมศักยภาพทิศทางการพัฒนาเศรษฐกิจอุตสาหกรรมของจังหวัดฯ จากภาคเอกชน ภาคประชาชน ตลอดจนได้ให้ข้อแนะนําในการส่งเสริมและพัฒนาอุตสาหกรรม นํานโยบายของกระทรวงอุตสาหกรรม MIND ใช้ "หัว" และ "ใจ" ปั้นอุตสาหกรรมคู่ชุมชน ขับเคลื่อนสู่เป้าหมาย ภายใต้หลักการ "อุตสาหกรรมดี ชุมชนดี หน่วยงานดี" สู่ความสําเร็จ 4 มิติ ต่อไป หลังจากนั้น ได้ตรวจติดตามการก่อสร้างบ้านพักข้าราชการซึ่งอยู่ระหว่างการเร่งรัดผู้รับเหมางวดงานสุดท้าย และสํารวจความชํารุดของบ้านพักฯเดิม โดยให้จังหวัดจัดทํารายการและคําของบประมาณซ่อมแซมต่อไป
รัฐบาลไทย-ข่าวทำเนียบรัฐบาล-​รมว.สุชาติ ห่วงใย เคสเครื่องจักรหนีบลูกจ้างเสียชีวิต สั่ง กสร.จับมือ สปส.สอบข้อเท็จจริงพร้อมเร่งช่วยเหลือตามสิทธิพึงได้
วันพุธที่ 15 กุมภาพันธ์ 2566
15/02/2566
​รมว.สุชาติ ห่วงใย เคสเครื่องจักรหนีบลูกจ้างเสียชีวิต สั่ง กสร.จับมือ สปส.สอบข้อเท็จจริงพร้อมเร่งช่วยเหลือตามสิทธิพึงได้
รมว.แรงงาน ห่วงเหตุลูกจ้างถูกเครื่องโรยยางหนีบเสียชีวิต สั่งกรมสวัสดิการและคุ้มครองแรงงาน (กสร.) ร่วมกับสํานักงานประกันสังคม (สปส.) ลงพื้นที่ จ.อุดรธานี ตรวจสอบสาเหตุ พร้อมเร่งช่วยเหลือตามสิทธิพึงได้ เตรียมเรียกนายจ้างสอบ 17 กุมภาพันธ์นี้
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึง กรณีลูกจ้างโรงงานผลิตยางพารา จ.อุดรธานี ถูกเครื่องจักรหนีบเสียชีวิต ว่า ผมได้สั่งการให้กรมสวัสดิการและคุ้มครองแรงงาน และสํานักงานประกันสังคมจังหวัดอุดรธานี ลงพื้นที่หาสาเหตุการเกิดอุบัติเหตุในครั้งนี้ทันที เบื้องต้นได้รับรายงานจากพนักงานตรวจความปลอดภัย สํานักงานสวัสดิการและคุ้มครองแรงงานจังหวัดอุดรธานีว่า เหตุดังกล่าวเกิดขึ้นเมื่อวันที่ 14 กุมภาพันธ์ 2566 เวลา 12.25 น. ขณะที่นายเนตร เครือสี อายุ 35 ปี ลูกจ้างซึ่งในทํางานตําแหน่งผู้ช่วยช่าง นําด้ามเหล็กขึ้นไปเขี่ยแซะยางที่ตะแกรงเหล็กบริเวณเครื่องโรยยาง ใบพัดของเครื่องโรยยางได้ดึงและหนีบตัวลูกจ้างเข้าไปในเครื่อง ทําให้ลูกจ้างเสียชีวิตทันที ขณะเกิดเหตุลูกจ้างที่เป็นหัวหน้ากะและเป็นเจ้าหน้าที่ความปลอดภัยในการทํางานระดับหัวหน้างาน ได้เข้าไปช่วยเหลือและนําร่างลูกจ้างผู้เสียชีวิตไปชันสูตรพลิกศพ ณ โรงพยาบาลหนองหาน อําเภอหนองหาน จังหวัดอุดรธานี ผมขอแสดงความเสียใจกับครอบครัว ญาติของลูกจ้างผู้เสียชีวิตมา ณ ที่นี้ ทั้งนี้ผมได้สั่งการให้สํานักงานประกันสังคมจังหวัดอุดรธานี เร่งดําเนินการช่วยเหลือครอบครัว ญาติของลูกจ้างผู้เสียชีวิตให้ได้รับสิทธิประโยชน์ตามกฎหมาย เช่น ค่าทําศพ เงินทดแทนกรณีเสียชีวิต โดยเร็ว
ด้าน นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวว่า พนักงานตรวจความปลอดภัย สนง.สวัสดิการและคุ้มครองแรงงานจังหวัดอุดรธานี และ ศูนย์ความปลอดภัยในการทํางานเขต 4 จะร่วมกันตรวจสอบหาสาเหตุ โดยเชิญนายจ้างและผู้ที่เกี่ยวข้องมาสอบข้อเท็จจริงเพิ่มเติม ในวันที่ 17 กุมภาพันธ์ 2566 ว่ามีการฝ่าฝืนไม่ปฏิบัติตามกฎหมายหรือพระราชบัญญัติความปลอดภัย อาชีวอนามัย และสภาพแวดล้อมในการทํางาน พ.ศ. 2554 และกฎกระทรวง กําหนดมาตรฐานในการบริหาร จัดการ และดําเนินการด้านความปลอดภัย อาชีวอนามัย และสภาพแวดล้อมในการทํางานเกี่ยวกับเครื่องจักร ปั้นจั่น และหม้อน้ํา พ.ศ. 2564 หรือไม่ หากพบว่านายจ้างไม่ปฏิบัติตามกฎหมายดังกล่าวจะดําเนินการตามกฎหมายต่อไป
ทางด้าน นายบุญสงค์ ทัพชัยยุทธ์ เลขาธิการสํานักงานประกันสังคม (สปส.) กล่าวเพิ่มว่า ในส่วนของสํานักงานประกันสังคมจังหวัดอุดรธานี ตรวจสอบพบว่า นายเนตร เครือศรี ลูกจ้างผู้เสียชีวิต เป็นผู้ประกันตนทายาทจะได้รับสิทธิประโยชน์กรณีเสียชีวิตเนื่องจากการทํางานเป็น ค่าทําศพจํานวน 50,000 บาท เงินทดแทนกรณีเสียชีวิต จํานวน 716,352 บาท และเงินบําเหน็จชราภาพ จํานวนเงิน 22,542 บาท (ยังไม่รวมดอกผล) รวมเป็นจํานวนเงินทั้งสิ้น 788,894 บาท
รัฐบาลไทย-ข่าวทำเนียบรัฐบาล-ดร.ณัฐพล เคาะ“คนดีมี MIND” และข้าราชการพลเรือนดีเด่น ประจำปี พ.ศ.2565
วันพุธที่ 15 กุมภาพันธ์ 2566
15/02/2566
ดร.ณัฐพล เคาะ“คนดีมี MIND” และข้าราชการพลเรือนดีเด่น ประจําปี พ.ศ.2565
ดร.ณัฐพล รังสิตพล ปลัดกระทรวงอุตสาหกรรม เคาะ“คนดีมี MIND” และข้าราชการพลเรือนดีเด่น ประจําปี พ.ศ.2565
เมื่อวันที่ 13 กุมภาพันธ์ 2566 ดร.ณัฐพล รังสิตพล ปลัดกระทรวงอุตสาหกรรม เป็นประธานคณะกรรมการพิจารณาคัดเลือกข้าราชการพลเรือนดีเด่น ครั้งที่ 2/2566 พร้อมด้วยนางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม ร่วมด้วย คณะผู้บริหาร และคณะกรรมการพิจารณาคัดเลือก ข้าราชการพลเรือนดีเด่น และ “คนดีมี MIND” ประจําปี พ.ศ.2565 ณ ห้องประชุมชุณหะวัณ ชั้น 3 สํานักงานปลัดกระทรวงอุตสาหกรรม
การประชุมครั้งนี้ ผู้เข้าประชุมได้ร่วมกันพิจารณาบริบทของการดําเนินงานด้านต่าง ๆ ได้แก่ แผนการดําเนินการ หลักเกณฑ์ และขั้นตอนการพิจารณาคัดเลือกพิจารณาคัดเลือก การคัดเลือกข้าราชการพลเรือนดีเด่น และ “คนดีมี MIND” ประจําปี พ.ศ.2565
ซึ่งสําหรับบุคคลที่ได้รับตําแหน่งคนดีมี MIND จะต้องเป็นผู้ที่มีความมุ่งมั่นในการทํางานให้กับราชการอย่างเต็มกําลัง ส่งผลต่อภาพรวมและเกี่ยวเนื่องถึงประโยชน์ของบ้านเมือง และประชาชนทุกคน นอกจากการจะเป็นคนเก่งแล้ว จะต้องเป็นคนดี และมีจิตสาธารณะ มีการร่วมมือร่วมใจกันเป็นหนึ่งเดียวของข้าราชการทุกกรมในสังกัด เพื่อให้งานในภารกิจของกระทรวงอุตสาหกรรมสําเร็จตามเป้าหมาย รวมถึงการสร้างเครือข่ายการทํางานร่วมกัน ตามนโยบาย MIND ของท่านปลัดกระทรวงอุตสาหกรรม โดยเน้นให้เจ้าหน้าที่ใช้ "หัว" และ "ใจ" ทํางาน เพื่อปั้นอุตสาหกรรมคู่ชุมชน ภายใต้ 4 มิติ คือ การส่งเสริมธุรกิจอุตสาหกรรม การดูแลสังคมโดยรอบ การรักษาสิ่งแวดล้อม และการกระจายรายได้สู่ประชาชน เพื่อเป็นการเชิดชูเกียรติและเป็นขวัญกําลังใจแก่ข้าราชการ พนักงานราชการ และลูกจ้าง ในการปฏิบัติงานราชการอย่างเต็มประสิทธิภาพ ทั้งนี้ การพิจารณาคัดเลือกดังกล่าว จะต้องสอดคล้องกับแนวทางของกระทรวงศึกษาธิการที่ได้กําหนดให้เป็นดุลพินิจของคณะกรรมการคัดเลือกข้าราชการพลเรือนดีเด่นของแต่ละส่วนราชการที่จะดําเนินการให้ทั่วถึงและเป็นธรรม โดยมีเป้าหมายและผลการคัดเลือกข้าราชการพลเรือนดีเด่นของแต่ละส่วนราชการเป็นที่ยอมรับ สร้างคุณค่า คุณภาพของแต่ละส่วนราชการเป็นสําคัญ ต่อไป
รัฐบาลไทย-ข่าวทำเนียบรัฐบาล-ผู้ตรวจภาสกรฯ ลงพื้นที่พัทลุง ตรวจติดตามการปฏิบัติงานของสำนักงานอุตสาหกรรมจังหวัด
วันพุธที่ 15 กุมภาพันธ์ 2566
15/02/2566
ผู้ตรวจภาสกรฯ ลงพื้นที่พัทลุง ตรวจติดตามการปฏิบัติงานของสํานักงานอุตสาหกรรมจังหวัด
ผู้ตรวจภาสกรฯ ลงพื้นที่พัทลุง ตรวจติดตามการปฏิบัติงานของสํานักงานอุตสาหกรรมจังหวัด พร้อมหารือภาคเอกชนและเครือข่ายรับฟังปัญหาอุปสรรคและร่วมบูรณาการการทํางานในพื้นที่
เมื่อวันที่ 14 กุมภาพันธ์ พ.ศ. 2566 เวลา 14.30 น. นายภาสกร ชัยรัตน์ รองอธิบดีกรมส่งเสริมอุตสาหกรรม รักษาราชการแทนผู้ตรวจราชการกระทรวงอุตสาหกรรม ลงพื้นที่ตรวจติดตามงานเขตตรวจราชการที่ 5 ภาคใต้ฝั่งอ่าวไทย จังหวัดพัทลุง ได้ประชุมตรวจติดตามงานตามประเด็นการตรวจราชการกระทรวงอุตสาหกรรม รอบที่ 1 ปีงบประมาณ พ.ศ. 2566 ณ ห้องประชุมสํานักงานอุตสาหกรรมจังหวัดฯ โดยมีนางดวงธิดา จันทร์พุ่ม อุตสาหกรรมจังหวัดพัทลุงและเจ้าหน้าที่รายงานผลการดําเนินงานและรับตรวจ นอกจากนี้ ยังได้ร่วมหารือภาคเอกชนและเครือข่ายในพื้นที่ อาทิ สภาหอการค้าจังหวัด สภาอุตสาหกรรมจังหวัด ผู้จัดการ SMEs Bank สาขาพัทลุง และประธานเครือข่ายอุตสาหกรรมรักษ์สิ่งแวดล้อมจังหวัด เพื่อรับฟังปัญหาอุปสรรคและร่วมบูรณาการการทํางานในพื้นที่ ซึ่งภาคเอกชนได้ขอบคุณกระทรวงอุตสาหกรรมที่นําสินเชื่อกองทุนฯประชารัฐ มาช่วยเหลือและเสริมศักยภาพธุรกิจให้สามารถฟื้นฟูหลังวิกฤติโควิด-19 ได้เป็นอย่างดี และอยากให้ขยายเวลาการให้สินเชื่อนี้ออกไปอีก นอกจากนี้ผู้ตรวจภาสกรฯ ได้ให้ข้อแนะนําในการส่งเสริมและพัฒนาอุตสาหกรรม นํานโยบายกระทรวงอุตสาหกรรม MIND ใช้ "หัว" และ "ใจ" ปั้นอุตสาหกรรมคู่ชุมชน ขับเคลื่อนสู่เป้าหมาย ภายใต้หลักการ "อุตสาหกรรมดี ชุมชนดี หน่วยงานดี" สู่ความสําเร็จ 4 มิติ ต่อไป
รัฐบาลไทย-ข่าวทำเนียบรัฐบาล-องคมนตรี ติดตามการพัฒนางานโรงพยาบาลสมเด็จพระยุพราชกุฉินารายณ์ จังหวัดกาฬสินธุ์
วันพุธที่ 15 กุมภาพันธ์ 2566
องคมนตรี ติดตามการพัฒนางานโรงพยาบาลสมเด็จพระยุพราชกุฉินารายณ์ จังหวัดกาฬสินธุ์
องคมนตรี ลงพื้นที่ตรวจเยี่ยมโรงพยาบาลสมเด็จพระยุพราชกุฉินารายณ์ จังหวัดกาฬสินธุ์ ติดตามความก้าวหน้าการพัฒนาโรงพยาบาล โดยเป็นโรงพยาบาลแม่ข่ายช่วยพัฒนาศักยภาพ ดูแลรับส่งต่อผู้ป่วยจากโรงพยาบาลลูกข่ายในอําเภอใกล้เคียง
วันนี้ (15 กุมภาพันธ์ 2566) ที่โรงพยาบาลสมเด็จพระยุพราชกุฉินารายณ์ จังหวัดกาฬสินธุ์ นายพลากร สุวรรณรัฐ องคมนตรี ในฐานะรองประธานกรรมการมูลนิธิโรงพยาบาลสมเด็จพระยุพราช พร้อมด้วย นายแพทย์อภิชัย ลิมา นายแพทย์สาธารณสุขจังหวัดกาฬสินธุ์ คณะผู้บริหาร และหน่วยงานที่เกี่ยวข้อง ลงพื้นที่ตรวจเยี่ยมโรงพยาบาลสมเด็จพระยุพราชกุฉินารายณ์ จังหวัดกาฬสินธุ์ มอบประกาศเกียรติคุณผู้ทําคุณประโยชน์ให้แก่มูลนิธิโรงพยาบาลสมเด็จพระยุพราช พร้อมมอบถุงของขวัญพระราชทานให้กับผู้ป่วย ให้กําลังใจบุคลากรผู้ปฏิบัติงาน และเปิดแพรคลุมป้ายทองรายนามผู้บริจาคตั้งแต่ 3,000 บาทขึ้นไป ปี 2564-2565 บริเวณหน้าห้องผ่าตัด
นายแพทย์อภิชัย ลิมา นายแพทย์สาธารณสุขจังหวัดกาฬสินธุ์ กล่าวว่า พระบาทสมเด็จพระวชิรเกล้าเจ้าอยู่หัวฯ ทรงมีพระราโชบายให้โรงพยาบาลสมเด็จพระยุพราชเป็นฐานที่แข็งแรงในการพัฒนางานด้านสุขภาพสู่ชุมชน เป็นที่พึ่งแก่ประชาชนในพื้นที่ ทํางานร่วมกับชุมชนภายใต้แนวคิด นําความดีและความเก่งของโรงพยาบาลไปสู่ชุมชน จากโรงพยาบาลชุมชนขนาดเล็กในพื้นที่ห่างไกล ปัจจุบันโรงพยาบาลสมเด็จพระยุพราชกุฉินารายณ์ได้พัฒนาจนเป็นโรงพยาบาลชุมชนขนาดใหญ่ 160 เตียง และเป็นโรงพยาบาลแม่ข่ายที่รับส่งต่อผู้ป่วยสาขาหลักจากอําเภอใกล้เคียง ทําให้เข้าถึงบริการทางการแพทย์ได้อย่างมีคุณภาพ ลดค่าใช้จ่ายการเดินทาง และมีการจัดอบรมพัฒนาศักยภาพโดยแพทย์เฉพาะทางให้กับโรงพยาบาลลูกข่าย ได้แก่ อําเภอเขาวง อําเภอห้วยผึ้ง อําเภอนาคู เพื่อเพิ่มประสิทธิภาพการส่งต่อ การประเมินความเสี่ยงทารกในครรภ์
นายแพทย์อภิชัย กล่าวต่อว่า สําหรับการพัฒนาคุณภาพชีวิตของประชาชน มุ่งเน้นการเสริมสร้างความเข้มแข็งในระดับชุมชนให้ยั่งยืน โดยความร่วมมือของอาสาสมัครสาธารณสุขประจําหมู่บ้าน คณะกรรมการชุมชน และประชาชน นําหลักปรัชญาเศรษฐกิจพอเพียงมาเป็นแนวทางการดํารงชีวิต ซึ่งครัวเรือนต้นแบบสุขภาพดี มีสิ่งแวดล้อมน่าอยู่ เขตเทศบาลเมืองกุฉินารายณ์ มีการจัดการคัดแยกขยะก่อนทิ้ง และนําขยะอินทรีย์ภายในครัวเรือนและชุมชนไปทําปุ๋ยอินทรีย์ เพื่อนํากลับมาใช้ในการปลูกผักสวนครัวปลอดสารพิษ ลดการใช้สารเคมี ปัจจุบันมีสมาชิกโครงการครัวเรือนต้นแบบสุขภาพดี 1,284 หลังคาเรือน สามารถกําจัดขยะอินทรีย์ภายในครัวเรือนต่อหลังคาเรือน ได้น้อยที่สุด 3 กิโลกรัม และมากที่สุด 67 กิโลกรัม
************************************* 15 กุมภาพันธ์ 2566
รัฐบาลไทย-ข่าวทำเนียบรัฐบาล-​ครม. รับทราบ การแต่งตั้งโฆษกกระทรวงวัฒนธรรม
วันพุธที่ 15 กุมภาพันธ์ 2566
​ครม. รับทราบ การแต่งตั้งโฆษกกระทรวงวัฒนธรรม
​ครม. รับทราบ การแต่งตั้งโฆษกกระทรวงวัฒนธรรม
ครม. รับทราบ การแต่งตั้งโฆษกกระทรวงวัฒนธรรม
วันที่ 14 กุมภาพันธ์ 2566 นายอิทธิพล คุณปลื้ม รัฐมนตรีว่าการกระทรวงวัฒนธรรม กล่าวภายหลังการประชุมคณะรัฐมนตรี (ครม.) ว่า ที่ประชุม ครม. รับทราบตามที่กระทรวงวัฒนธรรม (วธ.) เสนอการแต่งตั้งโฆษกกระทรวงวัฒนธรรม และรองโฆษกกระทรวงวัฒนธรรม เนื่องจากวธ. มีการเปลี่ยนแปลงการมอบหมายการปฏิบัติราชการใหม่ และเพื่อให้การดําเนินงานของ วธ. เป็นไปอย่างมีประสิทธิภาพ สอดคล้องกับสถานการณ์ปัจจุบัน วธ. จึงแต่งตั้งโฆษกและรองโฆษก วธ. ขึ้นใหม่ โดยมีนางโชติกา อัครกิจโสภากุล รองปลัดกระทรวงวัฒนธรรม เป็นโฆษกกระทรวงวัฒนธรรม และนางสาวฐิต์ณัฐ สมบัติศิริ ผู้ช่วยปลัดกระทรวงวัฒนธรรม เป็นรองโฆษกกระทรวงวัฒนธรรม พร้อมผู้แทนกรมและหน่วยงานในสังกัดกระทรวงวัฒนธรรมร่วมเป็นคณะทํางาน
ทั้งนี้ ตําแหน่งโฆษกของวธ. มีหน้าที่กําหนดแนวทาง ประเด็น เนื้อหาการประชาสัมพันธ์ ตามนโยบายของวธ. ให้การบริหารจัดการข้อมูลข่าวสารที่ใช้ในการประชาสัมพันธ์เป็นไปในทิศทางเดียวกัน รวบรวมข้อมูลข่าวสารจากหน่วยงานต่างๆ ของวธ. เพื่อจัดทําข่าว สื่อประชาสัมพันธ์ และเผยแพร่ในนามของกระทรวงวัฒนธรรม สร้างการรับรู้และเผยแพร่ประชาสัมพันธ์ข้อมูลข่าวสารของวธ.สู่สาธารณะ ตลอดจนติดตาม ตรวจสอบ วิเคราะห์ ข่าวสารที่ส่งผลกระทบต่อภาพลักษณ์กระทรวงวัฒนธรรม ทั้งทางตรงและทางอ้อม พร้อมเสนอแนวทางการรับมือกับข่าวสารต่างๆที่เกิดขึ้น
รัฐบาลไทย-ข่าวทำเนียบรัฐบาล-Military aircraft to deliver royal donations to Turkey and transport back repatriated Thai citizens
วันอังคารที่ 14 กุมภาพันธ์ 2566
14/02/2566
Military aircraft to deliver royal donations to Turkey and transport back repatriated Thai citizens
Military aircraft to deliver royal donations to Turkey and transport back repatriated Thai citizens
February 14, 2023, at 13.30 hrs, at the Government House, following the weekly cabinet meeting, Prime Minister and Defense Minister Gen. Prayut Chan-o-cha gave an interview on the disastrous earthquake in Turkey that the Thai Government has closely followed up with and offered humanitarian assistance to the Turkish Government. A team of 42 emergency search and rescue workers from the Department of Disaster Prevention and Mitigation and K-9, dispatched by Ministry of Interior, has now been in the country as part of the international rescue and relief operation. His Majesty King Rama X also made the royal support and donation which will be sent to Turkey via Ministry of Defense’s Boeing 747 flight. The aircraft will transport 23 repatriated Thai citizens and body of the Thai victim on its way back to Thailand.
The Prime Minister also clarified on the state welfare card scheme, approved by the cabinet, under which subsidy would be transferred to card holders by March 1, 2023. He emphasized that personal information of card holders would be protected under the Personal Data Protection Act. Card holders may check, but cannot disclose publicly, whether they are eligible for the subsidy.
The Prime Minister also expressed concern over the rise in financial fraud and online scam which has caused great damages. According to the data compiled by Ministry of Digital Economy and Society, over 800 fraud cases per day were recorded during the first 10 months of 2022. Legal enforcement is, therefore, necessary, and drafting of related law has been accelerated. Meanwhile, the public is urged to take precaution and immediately check with alleged agencies. Public agencies, especially those that are most referred to by scammers, such as Ministry of Finance, the Revenue Department, Customs Department, and the Excise Department, are instructed to create public awareness on possible online scams.
Additionally, the Royal Decree on Cybercrime Prevention and Suppression, B.E. ... is being drafted, which will illegalize and penalize those who open a bank account, electronic card, or electronic wallet for purposes other than personal use (nominee accounts). Ministry of Digital Economy and Society and Office of National Broadcasting and Telecommunication Commission are also instructed to send text message to mobile phone users to warn them not to pick up unknown phone calls.
รัฐบาลไทย-ข่าวทำเนียบรัฐบาล-​"ทิพานัน" โชว์ “พล.อ.ประยุทธ์”  สร้างศูนย์ทดสอบยานยนต์และยางล้อแห่งชาติ เฟส2  เป็นศูนย์ทดสอบมาตรฐานโลกแห่งแรกในอาเซียน  คืบหน้าร้อย55 แล้วเสร็จปี 69 คาดทำรายได้ปีละ 968 ล้านบาท
วันพุธที่ 15 กุมภาพันธ์ 2566
15/02/2566
​"ทิพานัน" โชว์ “พล.อ.ประยุทธ์”  สร้างศูนย์ทดสอบยานยนต์และยางล้อแห่งชาติ เฟส2  เป็นศูนย์ทดสอบมาตรฐานโลกแห่งแรกในอาเซียน  คืบหน้าร้อย55 แล้วเสร็จปี 69 คาดทํารายได้ปีละ 968 ล้านบาท
​"ทิพานัน" โชว์ “พล.อ.ประยุทธ์”  สร้างศูนย์ทดสอบยานยนต์และยางล้อแห่งชาติ เฟส2  เป็นศูนย์ทดสอบมาตรฐานโลกแห่งแรกในอาเซียน  คืบหน้าร้อย55 แล้วเสร็จปี 69 คาดทํารายได้ปีละ 968 ล้านบาท
วันที่ 15 กุมภาพันธ์ 2566 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า ตามที่พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มุ่งขับเคลื่อนการพัฒนาโครงสร้างพื้นฐานเพื่อเพิ่มขีดความสามารถในการแข่งขันของประเทศอย่างมีวิสัยทัศน์ โดยผลักดันให้ไทยเป็นฐานการผลิตยานยนต์ไฟฟ้าและชิ้นส่วนที่สําคัญของโลกได้ติดตามและผลักดันการก่อสร้างศูนย์ทดสอบยานยนต์และยางล้อแห่งชาติ (Automotive and Tyre Testing, Research and Innovation Center – ATTRIC) เพื่อรองรับการพัฒนาอุตสาหกรรมยานยนต์สมัยใหม่ ซึ่งมีความก้าวหน้าอย่างไปอย่างมาก
น.ส.ทิพานัน กล่าวว่า ทั้งนี้คณะรัฐมนตรีมีมติเมื่อวันที่ 29 มีนาคม 2559 อนุมัติโครงการก่อสร้างศูนย์ทดสอบยานยนต์และยางล้อแห่งชาติ วงเงิน 3,705.7 ล้านบาท แบ่งเป็น 2 ระยะ คือ ระยะที่ 1 ส่วนทดสอบยางล้อตามมาตรฐาน UN R117 และระยะที่ 2 ส่วนทดสอบยานยนต์และชิ้นส่วน โดยการก่อสร้างระยะที่ 1ได้ดําเนินการก่อสร้างแล้วเสร็จและเปิดให้บริการแล้ว ส่วนระยะที่ 2 ดําเนินการก่อสร้างแล้วเสร็จร้อยละ55 ในคาดว่าจะแล้วเสร็จในปี 2569 เมื่อเสร็จสมบูรณ์และเปิดให้บริการ จะเป็นทางเลือกในการอํานวยความสะดวกให้ผู้ประกอบการสามารถทดสอบผลิตภัณฑ์ได้ภายในประเทศ ประหยัดเวลาและค่าใช้จ่ายไม่ต้องส่งไปทดสอบในต่างประเทศอย่างที่ผ่านมา คาดว่าจะมีรายได้ไม่น้อยกว่าปีละ 968 ล้านบาท และสร้างรายได้กระจายในพื้นที่ไม่ต่ํากว่า 148 ล้านบาทต่อปี
รองโฆษกประจําสํานักนายกรัฐมนตรี กล่าวว่า สําหรับโครงการก่อสร้างศูนย์ทดสอบยานยนต์และยางล้อแห่งชาติ ตั้งบนพื้นที่ 1,234.98 ไร่ ตั้งอยู่ในเขตพัฒนาพิเศษภาคตะวันออก หรือEEC เพื่อให้บริการทดสอบและรับรองผลิตภัณฑ์ยานยนต์ ชิ้นส่วนยานยนต์ และยางล้อตามมาตรฐานสากล เพื่อส่งเสริมและยกระดับคุณภาพผลิตภัณฑ์ยานยนต์ ชิ้นส่วนยานยนต์ และยางล้อของไทย ไปสู่การเป็นซูเปอร์คลัสเตอร์อุตสาหกรรมยานยนต์สมัยใหม่ ผลักดันให้ไทยเป็นผู้นําและเป็นศูนย์ทดสอบยานยนต์และยางล้อมาตรฐานโลกแห่งแรกในอาเซียน ทั้งยังช่วยดึงดูดนักลงทุนอุตสาหกรรมการแปรรูปยางพาราให้เข้ามาลงทุนในประเทศไทย เพิ่มปริมาณการใช้ยางพารา และเพิ่มมูลค่าให้กับผลิตภัณฑ์แปรรูป ส่งเสริมธุรกิจและเกษตรกรชาวสวนยาง
“สะท้อนพล.อ.ประยุทธ์มุ่งพัฒนาโครงสร้างพื้นฐานอย่างมีวิสัยทัศน์ เป็นกลไกขับเคลื่อนเศรษฐกิจ สร้างงานและสร้างรายได้ให้กับประชาชน เพื่อแก้ปัญหาปากท้องของพี่น้องประชาชน ให้พ้นจากความยากจนในทุกมิติ”รองโฆษกประจําสํานักนายกรัฐมนตรี กล่าว
รัฐบาลไทย-ข่าวทำเนียบรัฐบาล-รองปลัดกระทรวงเกษตรและสหกรณ์เป็นประธานการประชุมคณะกรรมการอำนวยการจัดงานโครงการเข้าร่วมงาน The International Horticultural Expo (Expo 2022 Floriade Almere) ครั้งที่ 1/2566
วันพุธที่ 15 กุมภาพันธ์ 2566
รองปลัดกระทรวงเกษตรและสหกรณ์เป็นประธานการประชุมคณะกรรมการอํานวยการจัดงานโครงการเข้าร่วมงาน The International Horticultural Expo (Expo 2022 Floriade Almere) ครั้งที่ 1/2566
รองปลัดกระทรวงเกษตรและสหกรณ์เป็นประธานการประชุมคณะกรรมการอํานวยการจัดงานโครงการเข้าร่วมงาน The International Horticultural Expo (Expo 2022 Floriade Almere) ครั้งที่ 1/2566
วันพุธที่ 15 กุมภาพันธ์ 2566 เวลา 13.30 น. นายสุรเดช สมิเปรม รองปลัดกระทรวงเกษตรและสหกรณ์ เป็นประธานการประชุมคณะกรรมการอํานวยการจัดงานโครงการเข้าร่วมงาน The International Horticultural Expo (Expo 2022 Floriade Almere) ครั้งที่ 1/2566 ณ ห้องประชุม 134 กระทรวงเกษตรและสหกรณ์ และผ่านระบบ Zoom Application
สําหรับการประชุมในวันนี้เป็นการรายงานผลการดําเนินงานโครงการเข้าร่วมงาน The International Horticultural Expo (Expo 2022 Floriade Almere) และขอบคุณหน่วยงานที่เกี่ยวข้องที่ให้การสนับสนุนและให้ความร่วมมือในการดําเนินการโครงการดังกล่าวจนสําเร็จลุล่วง และประสบความสําเร็จเป็นอย่างดี